《郭四朝叩船歌四首 其三》
魏晋·许翙

游空落飞飙，灵步无形方。圆景焕明霞，九凤唱朝阳。

挥翮扇天焕，晻蔼庆云翔。遂造太微宇，挹此金梨浆。

逍遥玄陔表，不存亦不亡。

作者简介：许翙，东晋道士。字道翔，小名玉斧，丹阳句容人。穆少子。郡举上计掾、主簿，并不赴。居雷平山下，愿早游洞室，不欲久停人世。《先秦汉魏晋南北朝诗》存其诗七首。